Oefenvelde weer oop vir atlete | Netwerk24
Ouma en 2 kleinkinders in hul huis vermoor
Die polisie in Limpopo is op soek na die moordenaar(s) van 'n ouma en haar twee kleinkinders wie se bebloede lyke Dinsdagmiddag in hulle huis gekry is.
Man vas oor vuurwapen en dwelms in Elsiesrivier
'n Man verskyn Donderdag in die landdroshof in Goodwood nadat hy Dinsdag by 'n huis in Avonwood, Elsiesrivier, deur lede van die bende-eenheid in hegtenis geneem is.
Siya Kolisi gaan alles in boek onthul
Daar is al só baie gesê en geskryf oor Siya Kolisi dat 'n mens wonder wat daar nóg is om in 'n outobiografie te onthul.
Federer nog nie gereed om uit te tree nie
Ondanks nóg 'n operasie, is Roger Federer nog nie gereed om uit te tree nie, met dié Switserse tennismaestro wat bevestig het hy hoop om aanstaande jaar deel van die Olimpiese Spele in Tokio en ook die Wimbledon-toernooi te wees.
Voldoen jou bank aan dié 6 vereistes?
Weet mense wat onlangs betaalvakansies op hul huis-, motor- of persoonlike lenings gekry het, dat hul paaiemente ná die drie maande hoër gaan wees?.
Die goudprys het Woensdag vir die eerste keer sedert 2011 deur die vlak van $1 800 per fynons gebreek nadat daar vroeër die week oor die moontlikheid hiervan bespiegel is.
SA kry dalk 1ste vrou as ouditeur-generaal
Suid-Afrika kan teen November vir die eerste keer 'n vrou as ouditeur-generaal hê as die gebruik van vorige aanstellings gevolg word.
George Hallett die ewige reisiger so onthou
George Hallett het hom onderskei as internasionaal gerekende fotojoernalis en kunsfotograaf – by uitstek portretkuns, veral van skrywers.
Oefenvelde weer oop vir atlete
Deur Marizanne Kok 28 Mei 2020 14:53
Tatjana Schoenmaker en haar medeswemmers mag uiteindelik weer in openbare swembaddens gaan oefen. Foto: Gallo Images
Die nasionale Covid-19-bevelsraad het Donderdag sy vlak 3-maatreëls bekend gemaak. Volgens dié maatreëls bly sportgronde en swembaddens toe vir almal behalwe professionele atlete wat daar wil oefen.
Daarbenewens mag sportwedstryde weer plaasvind, mits dit in 'n nie-kontaksport is. Dit is goeie nuus vir die federasies van onder meer gholf, tennis en swem, wat almal gepleit het vir 'n hervatting op grond daarvan dat sosiale afstand in dié sportsoorte gehandhaaf kan word.
By wedstryde sal net atlete, wedstrydbeamptes, joernaliste, mediese personeel en televisiepersoneel toegelaat word.
Vir die gewone man op straat wat smag na 'n potjie gholf, vir kinders wat weer na hul gimnastiekklubs wil terugkeer of diegene wat in die gimnasium wil gaan sweet, duur die wag in vlak 3 voort.